hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Ավանդական կարատեի աշխարհի ֆեդերացիայի նախագահի այցը Գյումրի
Սեմինար պարապմունքների նախաձեռնողը Հայաստանի ավանդական կարատեի ֆեդերացիայի նախագահ, սև գոտի 5-րդ դան Սուրեն Մաթևոսյանն է:
– Ամեն տարի ունենում ենք նման սեմինար պարապմունքներ, որն անցկացնում է ավանդական կարատեի աշխարհի ֆեդերացիայի նախագահը: Այս տարի սեմինարներ եղան երկու օր Երևանում, մեկ օր՝ Վանաձորում և ահա, ինչպես տեսնում եք՝ Գյումրիում: Սեմինարի նպատակն է՝  ավանդական կարատեն ճիշտ մեկնաբանվի ամբողջ Հայաստանով մեկ, իսկ պարապմունքների շնորհիվ մենք՝ մարզիչներս ու մարզիկները, կարողանանք բարձրացնել մեր վարպետության աստիճանը, – նշեց Հայաստանի ֆեդերացիայի նախագահը:
Ավանդական կարատեի մարզային կառույցի նախագահ, սև գոտի 3-րդ դան որակավորում ունեցող Կարեն Հովհաննիսյանը համոզված է, որ այսպիսի դասընթացի շնորհիվ գյումրեցի կարատեիստներն ավելի արագ կաճեն հավաքականի մակարդակով:
Քանի որ առջևում մինչև 14 տարեկանների Եվրոպայի առաջնությունն է Լեհաստանում, իսկ 14-ից բարձր տարիքի մարզիկների համար՝ Ռումինիայում, մեր սաների համար շատ կարևոր էր այն գիտելիքների պաշարը, որը նրանք ստացան սեմինարի ընթացքում:
Վլադիմիր Կվիչինսկուն հյուրընկալեց նաև ՀԱՕԿ-ի Շիրակի մարզային ներկայացուցչության տնօրեն Արմեն Բադեյանը: Նա խոսեց այցի կարևորության մասին՝ շեշտելով մի հանգամանք. թեև այս մարզաձևն օլիմպիական չէ, այդուհանդերձ, իրենք խտրականություն չեն դնում մարզաձևերին աջակցելու խնդրում ու պատրաստ են սատարել ցանկացած նախաձեռնություն, որը նպաստում է մարզաձևերի մասսայականացմանն ու զարգացմանը: Վլադիմիր Կվիչինսկին իր հերթին նշեց, որ խոստումնալից սաները Գյումրիում շատ են ու վստահ է, որ մոտ ապագայում նրանք կարդարացնեն իրենց ուսուցիչների սպասելիքները: Արմեն Բադեյանը շնորհակալություն հայտնելով Վլադիմիր Կվիչինսկուն՝ իրենց գրասենյակ այցելելու համար, հուշանվերով պարգևատրեց ավանդական կարատեի աշխարհի ֆեդերացիայի նախագահին:
Եվս մեկ հետաքրքիր հանդիպման ականատեսը դարձավ Գյումրին: Ծնողները մեծ ոգևորությամբ հետևեցին իրենց զավակների մարզումներին, իսկ տեղի մասնագետները հիացան Վլադիմիր Կվիչինսկու ցուցադրական տարրերից:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: